kalixlouiis/myanmar-wikipedia-corpus huggingface dataset:
လပ်စ်ဗေးဂတ်စ် တိုက်ရိုက်ဖျော်ဖြေခြင်း : နေ့သစ်... DVD အခွေကို ၂၀၀၇ ဒီဇင်ဘာ ၁၀/၁၁ တွင် ဖြန့်ချိခဲ့သည်။
၂၀၀၇–၂၀၁၀ ကာလများ ၂၀၀၇ မေ ၂၁တွင် သူတို့အကြောင်း (D'elles) ပြင်သစ်အခွေကို ထုတ်ဝေခဲ့ကာ ကနေဒါတွင် အောင်မြင်မှုရရှိခဲ့သည်။
D'Elles သည် ပြင်သစ်၊ ဘယ်လ်ဂျီယန်တွင်လည်းအောင်မြင်ခဲ့၏။
ထိုနှစ်နှောင်းပိုင်းတွင် စွန့်စားခြင်း Taking Chances တေးအယ်လ်ဘမ်ကို ထုတ်ဝေခဲ့သည်။
ထိုအခွေတွင် ပေါ့ပ်၊ အာရ်အန်ဘီ၊ ရော့ခ်ဆန်သော ဂီတပုံစံများပါဝင်သည်။
Eva Simpson & Caroline Hedley. "3AM: Celine Dion", Daily Mirror, 30 July 2007. pg 17. " ဒီအခွေလေးက ကျွန်မလုပ်ငန်းမှာ အကောင်းဘက်ဆန်တဲ့ တိုးတက်ပြောင်းလဲခြင်းကို ကိုယ်စားပြုတယ်လို့ထင်ပါတယ်၊ ကျွန်မပို၍ ခွန်အားတွေရှိလာတယ်၊ အတိတ်ကထက် နဲနဲပိုပြီးသတ္တိရှိလာတယ်၊ ပြီးတော့ အရင်ကလိုပဲ ကိုယ့်ဘဝကိုရော ဂီတကိုရော ချစ်မြတ်နိုးပါတယ်။
" ဟူ၍ ဒီယွန်ကပြောဆိုခဲ့သည်။
"Coming attractions: Dion channels cool, fiesty (sic) 'Woman'". USA Today. 13 September 2007. ၂၀၀၈ ဖေဖော်ဝါရီ ၁၄တွင် Taking Chances ကမ္ဘာလှည့် ဖျော်ဖြေရေးခရီးစဉ်များကို စတင်လုပ်ဆောင်ခဲ့သည်။
"Concert Dates". celinedion.com. Retrieved 7 November 2007. ဤဖျော်ဖြေရေးခရီးစဉ်များသည်လည်း ကြီးမားသည့် အောင်မြင်မှုများရခဲ့သည်။
ကနေဒါနိုင်ငံ၊ ကွီဗက်မြို့ အေဗရာဟမ်းလွင်ပြင်ဒေသတွင် ပြင်သစ်ဘာသာဖြင့် လဟာပြင် ဂီတပွဲများအား ၂၀၀၈ ဩဂုတ်လ၌ တင်ဆက်ခဲ့သည်။
ကွီဗက်မြို့ နှစ်လေးရာပြည့်အခမ်းအနားအတွက်ဖြစ်၏။
၂၀၁၀ ဖေဖော်ဝါရီတွင် Taking Chances ကမ္ဘာလှည့် ဖျော်ဖြေရေးခရီးစဉ်များအကြောင်းရိုက်ကူးထားသော Celine: Through the Eyes of the World ဆိုသည့် သတင်းရုပ်ရှင်ကိုလည်း ထုတ်ဝေခဲ့သည်။
- (3 December 2009) "'Eyes of the World': Part Dion concert film, part family album ". usatoday.com; retrieved 4 December 2009. ထိုသတင်းရုပ်ရှင်တွင် စင်ပေါ်၊ စင်နောက်ကွယ်မှ အကြောင်းများ၊ မိသားစုနှင့်အတူ ထိုဖျော်ဖြေရေးခရီးများသွားခြင်း စသဖြင့်ပါဝင်၏။
ကနေဒါ မွန်ထရီယိုမြို့ Taking Chances ဖျော်ဖြေရေးခရီးစဉ်တွင် "Eyes on Me" သီချင်းဖျော်ဖြေနေသော စလင်း ဒီယွန်၊ ၂၀၀၈ ၂၀၁၀ စက်တင်ဘာ၌ ပြင်သစ်အဆိုတော် မစ်ရှယ် စာဒူး(Michel Sardou )နှင့် စုံတွဲတေး Voler ကို ဖြန့်ချိခဲ့သည်။
၂၀၁၁–၂၀၁၄ ကာလများ ၂၀၁၁ မတ်လမှစတင်ကာ တစ်နှစ်တွင် (၇၂)ပွဲနှင့် သုံးနှစ်ကြာ စလင်းအမည်ဖြင့် ဂီတပွဲများကို လပ်စ်ဗေးဂတ်စ်မြို့၌ တင်ဆက်မည်ဖြစ်ကြောင်း၂၀၁၀၌ မဂ္ဂဇင်းတစ်ခုတွင်ကြေညာခဲ့သည်။
၈၃ကြိမ်မြောက် အကယ်ဒမီဆုပေးပွဲတွင် အပြုံး (smile) သီချင်းကို သီဆိုခဲ့၏။
၂၀၁၂ နိုဝင်ဘာတွင် ပြင်သစ်သီချင်းခွေ Sans attendre ကိုထုတ်ဝေသည်။
ပြင်သစ်စကားပြောနယ်ပယ်ဒေသများ၌ တစ်ခဲနက်အောင်မြင်ခဲ့ပြီး ပြင်သစ်၌ စိန်အဆင့်(diamond status) သတ်မှတ်ခံရသည်။
Loved Me Back to Life အမည်ဖြင့် အင်္ဂလိပ်တေးအယ်လ်ဘမ်ထုတ်ဝေဖြန့်ချိခဲ့သည်။
၂၀၁၄–လက်ရှိအချိန် ၂၀၁၄ ဩဂုတ်လ၌ ခင်ပွန်းဖြစ်သူ ကျန်းမာရေးကြောင့် ဂီတဖျော်ဖြေပွဲများကို နားမည်ဟုကြေညာသည်။
၂၀၁၅ မတ်လ ၂၀၌ ပွဲများပြန်လည်စမည်ဟုကြေညာခဲ့၏။
၂၀၁၆ ဇန်နဝါရီ ၁၄တွင် ခင်ပွန်းဆုံးပါးသဖြင့် ပွဲစဉ်များ ဖျက်သိမ်းခဲ့၍. ဖေဖော်ဝါရီ ၂၃တွင် ရပ်နားခဲ့သော ပွဲများကို ပြန်လည်တင်ဆက်ခဲ့သည်။
မေလ ၂၀၌ ကွီးန်အဖွဲ့ (Queen) ၏ သီချင်းဖြစ်သော "The Show Must Go On" ကို လင်ဒ်ဆေး စတားလင်း (Lindsey Stirling)နှင့် အတူတွဲဖက်ကာ တယောတူရိယာဖြင့် သီဆိုခဲ့သည်။
ထိုသီချင်းကို ၂၀၁၆-ဘီလ်ဘော့ဒ်ဂီတဆုပေးပွဲ၌ တင်ဆက်သီဆိုခဲ့ပြီး ဘီလ်ဘော့ဒ်၏ အမှတ်သညာ ဂုဏ်ပြုခံဆု(Billboard Icon Award)ကို သူမ၏ ဆယ်စုနှစ် သုံးခုကြာကြာ ဂီတနယ်ပယ်တွင် တက်ကြွလှုပ်ရှားခဲ့သဖြင့် ရရှိသည်။
ပြင်သစ်သီချင်း (၁၅)ပုဒ်ပါဝင်သော Encore un soir သီချင်းအခွေကို ဖြန့်ဝေခဲ့ပြီး ထိုသီချင်းများမှာ သူမ၏ အကြိုက်သီချင်းများဖြစ်သည်ဟု ဆိုသည်။
ဩဂုတ်လ ၂၆ တွင်ထွက်ရှိသည်။
၂၀၁၆-နွေရာသီ ဖျော်ဖြေပွဲခရီးစဉ်နှင့် ၂၀၁၇-စလင်း ဒီယွန် တိုက်ရိုက်ဖျော်ဖြေပွဲ ကို ဥရောပနှင့် ကနေဒါတွင် တင်ဆက်ခဲ့သည်။
ဒီယွန်၏ ခင်ပွန်းဖြစ်သူ ကွယ်လွန်ပြီးနောက် အဆိုတော် ပင့်ခ် (Pink) က သူမအတွက် ရေးပေးသော Recovering အမည်ရသီချင်းကို ၂၀၁၆ စက်တင်ဘာ ၉တွင် ထုတ်ဝေ၏။
လှပျိုဖြူလေးနှင့် မိစ္ဆာကောင်ကြီး ဇာတ်ကား ('Beauty and the Beast') (၂၀၁၇)အတွက် How Does a Moment Last Forever ကို အသံသွင်းခဲ့သည်။
ဒက်ပူး (၂) ရုပ်ရှင်အတွက် Ashes သီချင်း ၂၀၁၈ မေလ၌ ထွက်ရှိခဲ့သည်။
စလင်း ဒီယွန် တိုက်ရိုက်တင်ဆက်မှု-၂၀၁၈ ခရီစဉ်ဖျော်ဖြေပွဲများကို အာရှ-ပစိဖိတ်ဒေသသို့ လှည့်လည်တင်ဆက်ခဲ့သည်။
ပွဲပေါင်း (၂၂)ပွဲမှ စုစုပေါင်း $ (၅၆.၅) သန်း ရရှိခဲ့သည်။
၂၀၁၉ စက်တင်ဘာ ၁၈ ၌ သူမ၏ နောက်အခွေတွင် ပါဝင်မည့် "Lying Down"၊ "Courage" နှင့် "Imperfections" တို့ထွက်ရှိလာခဲ့သည်။
အနုပညာစွမ်းရည် လွှမ်းမိုးမှုများ စလင်း ဒီယွန် အားကျရသောအနုပညာရှင်များမှာ Aretha Franklin၊ Charles Aznavour၊ Carole King၊ Anne Murray၊ ဘာဘရာ စတွိုင်းဆာန် နှင့် ဘီးဂီးစ် တို့ဟူ၍ အမျိုးမျိုးအစားစားများပြားလှသည်။
၎င်းတို့အားလုံးနှင့် ဒီယွန်သည် ပူးတွဲလုပ်ကိုင်ဖူး၏။
မရိုင်းယား ကဲရီ၊ ဝစ်တ်နီ ဟျူးစတန်၊ မက်ဒေါနာ ကဲ့သို့သော အနုပညာရှင်များကိုလည်း လေးစားကြောင်း ဖော်ပြဖူး၍ ပထမနှစ်ဦးမှာ သူမ၏ ကိုယ်ပိုင်အသံဟန်အပေါ်တွင် လေးလေးနက်နက် လွှမ်းမိုးနိုင်သူများလည်းဖြစ်သည်ဟု ပြောဆိုခဲ့သည်။
ဒီယွန်၏ ဂီတပုံစံအပေါ်တွင် ပေါ့ပ်၊ ရော့ခ်၊ ဂေါ့စပါလ်၊ အာအန်ဘီ နှင့် ဆိုလ်းဂီတ စသည့် များစွာသော ဂီတအမျိုးအစားများက ဩဇာညောင်း၍ သူမ၏ သီချင်းစာသားများ၌ ဆင်းရဲမှု၊ ငတ်မွတ်ခေါင်းပါးခြင်း၊ စိတ်ဓာတ်ပိုင်းဆိုင်ရာများကိုအလေးစိုက်ဖွဲ့ဆိုထားပြီး ချစ်ခြင်း၊ မေတ္တာများအားဖြည့်ခြင်း တို့ပါဝင်သည်။
Celine Dion, Let's Talk About Love , pluggedinonline.com; retrieved 13 September 2007. ဂီတဟန် သူမ၏ ဂီတများသည် မကြာခဏဆိုသလို ပေါ့ပ်၊ ဆိုးလ်ဂီတအစဉ်အလာများအား ခေတ်နောက်ပြန်ဆွဲသည်၊ အလွန်အကြူး စိတ်ကူးယဉ်ဆန်ခြင်း အမှတ်သညာရှိသည်ဟူသော ဝေဖန်မှုများကို အတော်အတန်ရင်ဆိုင်ခဲ့ရသည်။
ပြင်သစ်အခွေများသည် အင်္ဂလိပ်အခွေများထက် ပို၍နက်နဲ အမျိုးအစားများပြားသဖြင့် ပိုမိုယုံကြည်လက်ခံမှုရရှိခဲ့သည်။
အသံပိုင်းဆိုင်ရာ ဒီယွန်ကို ပေါ့ပ်ဂီတ၏ ဩဇာရှိသောအသံပိုင်ရှင်များအနက်က တစ်ဦးအဖြစ် သတ်မှတ်ကြသည်။
Andersson, Eric. "Who Inspired the Idols?", Us Magazine, 12 March 2007. p. 104 မရိုင်းယား ကဲရီ၊ ဝစ်တ်နီ ဟျူးစတန် တို့နှင့်အတူ ၁၉၉၀ နှစ်များ၌ တေးသံသွင်းနယ်ပယ်အပေါ် လွှမ်းမိုးနိုင်သော ပေါ့ပ်ဂီတဘုရင်မအဖြစ် ဖော်ပြခြင်းခံရသည်။
"If Ella Fitzgerald is the queen of jazz, Billie Holiday first lady of the blues, and Aretha Franklin the queen of soul, then who is the queen of pop? In the 1990s, it would seem to be a three-way tie between Whitney Houston, Mariah Carey, and Celine Dion. Certainly all three have their devotees and detractors, but their presence has been inescapable." in ထိုနှစ်ယောက်နှင့် ဒီယွန်၏ အသံပိုင်းဆိုင်ရာပုံစံကို မကြာခဏ နှိုင်းယှဉ်မှုများရှိသလို ဒီယွန်၏ လေးစားအားကျသူ ဘာဘရာ နှင့်လည်း နှိုင်းယှဉ်ကြသည်။
ဒို ရေ မီ ဖာ.. ဆိုသည့် ရှစ်သံတွဲ သုံးဆကျော်ရှိသော နယ်ပယ်(3.2/3.4 Octaves)အတွင်း၌ ဆိုနိုင်စွမ်းရှိသည်။
B2 မှ E♭6 နယ်ပယ်ထိဖြစ်၏။
မတ်ဆို-ဆိုပရာနို(mezzo-soprano) တစ်ဦးဖြစ်သည်ဟုလည်း ပြောဖူးသည်။
သူမ၏ အသံအရည်အသွေးကို "ပါး၍ နှာသံအနည်းငယ်ရှိသည်" ဟုဖော်ပြခဲ့ကြသည်။
အသံပြာ၍ ကွဲသည့် အသံနိမ့်ရှိကာ အမြင့်သံသည် ဖန်ခေါင်းလောင်း အသံကဲ့သို့ဖြစ်၏ ဟုလည်းဖော်ပြကြသည်။
စလင်း ဒီယွန်၏ အမွေအနှစ် ကနေဒါ Walk of Fame နှင့် ဟောလိဝုဒ် Walk of Fame၌ တွေ့မြင်နိုင်သော ဒီယွန်၏ ကြယ်ပွင့်များ ပေါ့ပ်ဂီတတွင် လွှမ်းမိုးနိုင်စွမ်းရှိသော အသံပိုင်ရှင်များအနက်က တစ်ဦးဖြစ်သည်။
မရိုင်းယား ကဲရီ၊ ဝစ်တ်နီ ဟျူးစတန် တို့နှင့်အတူ သူမ၏ ဂီတ၊ အသံဟန်များသည် ခေတ်ပေါ် အမျိုးသမီးအဆိုတော်အမြောက်အမြား၏ သီဆိုဟန်ကို ပြောင်းလဲနိုင်ခဲ့သည်ဟု ဆိုနိုင်သည်။
ပါဝါဘဲလက်ဒ်သီချင်းအမျိုးအစားများကို ပြန်လည်နိုးကြားစေရန်ပြုလုပ်ခဲ့ကြသဖြင့် ထိုအဆိုတော်သုံးဦးကို ကျယ်ကျယ်ပြန့်ပြန့် ဂုဏ်ပြုချီးကျူးခဲ့ကြသည်။
အမေရိကန်အိုင်ဒေါ (အိုင်းဒါလ်)ကဲ့သို့သော များပြားလှသော အဆိုပြိုင်ပွဲများတွင်လည်း ပြိုင်ပွဲဝင်သူများသည် ဒီယွန်ကို အားကျအတုခိုး သီဆိုသည်များလည်းရှိသည်။
နိုင်ငံတကာ နာမည်ကြီးအဆိုတော်များက ဒီယွန်သည် ၎င်းတို့ လေးစားသော တေးသံရှင်များထဲက တစ်ဦးဟု ဖော်ပြကြသည်။
လပ်စ်ဗေးဂတ်စ် ဖျော်ဖြေမှုများကို အရဲစွန့် တော်လှန်လုပ်ကိုင်ကာ ဤလုပ်ငန်းအမျိုးအစားကို ရှင်သန်နိုးကြားစေခဲ့သဖြင့်လည်း ချီးကျူးမှုခံရသည်။
၂၀၁၃ ဇူလိုင် ၂၆တွင် ကနေဒါနိုင်ငံ၏ အမြင့်ဆုံးဘွဲ့တံဆိပ်ဖြစ်သော Companion of the Order of Canada ဖြင့်ဂုဏ်ပြုခြင်း ခံရသည်။
တေးသီချင်း အခွေများစာရင်း ပြင်သစ်ဘာသာဖြင့် သီဆိုသော အခွေများLa voix du bon Dieu (1981)Celine Dion chante Noël (1981)Tellement j'ai d'amour... (1982)Les chemins de ma maison (1983)Chants et contes de Noël (1983)Melanie (1984)C'est pour toi (1985)Incognito (1987)Dion chante Plamondon (1991)D'eux (1995)S'il suffisait d'aimer (1998)1 fille & 4 types (2003)D'elles (2007)Sans attendre (2012)Encore un soir (2016) အင်္ဂလိပ်ဘာသာဖြင့် သီဆိုသော အခွေများUnison (1990)Celine Dion (1992)The Colour of My Love (1993)Falling into You (1996)Let's Talk About Love (1997)These Are Special Times (1998)A New Day Has Come (2002)One Heart (2003)Miracle (2004)Taking Chances (2007)Loved Me Back to Life (2013)Courage'' (2019) မှတ်စု ကိုးကား ကဏ္ဍ : ကနေဒါ အမျိုးသမီး အဆိုတော်များ ကဏ္ဍ:သက်ရှိထင်ရှားပုဂ္ဂိုလ်များ။
လွတ်လပ်ရေးခေတ်ဦး မြန်မာ့ပညာရေးလောက၌ ထင်ရှားသည်။
ဂျက်ဆင်ကောလိပ်၊ ရန်ကုန်တက္ကသိုလ်၊ လန်ဒန်တက္ကသိုလ်၊ အီဒင်ဘာရာတက္ကသိုလ်များတွင် ပညာဆည်းပူးခဲ့သည်။
မြန်မာများထဲမှ ရန်ကုန်အစိုးရ အထက်တန်းကျောင်း ကျောင်းအုပ်ကြီးရာထူးကို ပထမဆုံး ရခဲ့သူ၊ လွတ်လပ်ရေးရချိန်တွင် ပထမဦးဆုံး ပညာမင်းကြီး ဖြစ်လာသူ ဖြစ်သည်။
ပညာရေးလောကတွင် ပညာရေးစိတ်ဓာတ် ပြည့်ဝသော၊ ဝန်ထမ်းကောင်းစိတ်ဓာတ် အဓိကထားသော ပညာမင်းကြီး တစ်ဦးဖြစ်သည်။
ထို့ပြင် ပညာရေးနှင့် ပတ်သက်လာလျှင် ကျောသားရင်သား မခွဲခြားဘဲ ကူညီထောက်ပံ့လေ့ရှိသူ၊ တာဝန်နှင့် စေတနာကို ပိုင်းခြားကျင့်သုံးနိုင်သူ ပညာရေးသုခမိန်တစ်ဦး ဖြစ်သည်။
ငယ်ဘဝ ၁၈၉၆-ခုနှစ်၊ မေလ (၁၄)ရက်နေ့တွင် မကွေးမြို့၌ အဖ တရုတ်လူမျိုးကုန်သည် ဦးစစ်ကြူနှင့် အမိ ဒေါ်ကျင်တို့မှ မွေးဖွားခဲ့သည်။
မောင်ဇေယျာ ရေး မြန်မာလူကျော် ၁၀၀ (ဒုတိယအုပ်)၂၀၁၂ မေလ၊ စာ-၃၇ ကိုးကား ကဏ္ဍ:၁၈၉၆ မွေးဖွားသူများ။
မရာဘာသာစကား (, ) သည် များသောအားဖြင့် ချင်းမ်တွီးပီး ခရိုင်၊ အရှေ့ပိုင်း မီဇိုရမ်၊ အိန္ဒိယ တလို့ဆိုင်မျိုးနွယ်စုများ၏ ရွာများ (ရွာပေါင်း - ၃၀) များနှင့် မြန်မာနိုင်ငံ၌ နေထိုင်ကြသော အချို့သော မရာရွာများတွင် နေထိုင်ကြသော မရာလူမျိုးများပြောဆိုသော ကူကီ-ချင်း ဘာသာစကား ဖြစ်သည်။
Mara ( Tlosais ) ဘာသာစကားများသည် တရုတ် - တိဘက်ဘာသာစကားမိသားစု၏ ကူကီချင်း ဌာနခွဲ တရုတ်-တိဗက်နွယ် ဘာသာစကားများတွင် ဖြစ်သည်။
ဘာသာစကားများ၏ပြောဆိုသူများကိုလည်း Mara (Tlosais) ဟုလည်းလူသိများသည်။
Mara သည် Mara ကိုယ်ပိုင်အုပ်ချုပ်ခွင့်ရခရိုင်ကောင်စီ၏ ကျောင်းသင်ရိုးညွှန်းတမ်းတွင်အသိအမှတ်ပြုထားသော ဘာသာစကားဖြစ်သည်။
Mara သည် MADC ကျောင်းပညာရေးဘုတ်အဖွဲ့အောက်ရှိ Class VII (အလယ်တန်းကျောင်း) အထိ ကျောင်းအားလုံး၏ မသင်မနေရဘာသာရပ် ဖြစ်သည်။
လူမှု ပထဝီဝင် လူ ဦး ရေ - အိန္ဒိယ၊ ဆိုက်ဟား ခရိုင်တွင် ၅၆၅၇၄ ဦး(၂၀၁၁)၊ မြန်မာနိုင်ငံတွင် ၃၇၀၀၀ (၂၀၀၇)။
ဒေသ - ဆိုက်ဟား ခရိုင်၊ မီဇိုရမ် (အိန္ဒိယ)၊ အိန္ဒိယ - မြန်မာနယ်စပ် အခြားအမည်များ - လခဲ၊ မာရာ၊ မရာမ်၊ မီရာ၊ ဇွန်၊ ရှဲန်းဒူး၊ ခေါ်ဆိုင်၊ ခေဲန်း။
ဘာသာစကားများ - တိလို့ဆိုင်၊ စီးဇိုး (ကျပိ / ဆဘောင် / ငဖိုင်)၊ လှိုင်ပွန်း(ဗဟာပီး၊ လိုင်လင်း နှင့် ဟေမန်)၊ လောင်ဗော်(နိုရှို နှင့် နိုတလဲ)၊ လို့ကျိမ်၊ ဇိုဖေ(အနှိုင်းဗောင်တု၊ ဘွီးပတ် နှင့် အဆာ/လေသာ့)၊ ဆက်ထန်(ခွာပိ/ဆိုင်ထန်)၊လေင်တူ(အော်ဆတ်/ကနှုတ်) နှင့် ဆာ့သ် မျိုးနွယ်စု - ဇိုဖေ၊ ဇိုတူ၊ လေင်တူ၊ ဆက်ထန်၊ တလို့ဆိုင်၊ လှိုင်ပွန် နှင့် ဟော်ထိုင် မာရာအက္ခရာ (စာလုံးကြီးများ) - A, AW, Y, B, CH, D, E, F, H, NG, K, L, M, N, NG, O, Ô, P, R, S, T, U, V, Z မရာ အက္ခရာ (အက္ခရာများသေးများ) - a, aw, y, b, ch, d, e, f, h, i, k, l, m, n, ng, o, ô, p, r, s, t, u, v, z မရာ သရများ - a, â, aw, y, e, i, o, ô, u မရာ သရတွဲများ - ao, yu, ai, ei, ia, ie, ua သဒ္ဒါ အများကိန်း နာမ်၏ အများကိန်းကို အောက်ပါပေးထားသော စကားလုံးများထဲမှ တစ်ခုကို သက်ဆိုင်ရာ နာမ်ပုဒ် တစ်နောက်၌ ဆက်ခြင်းဖြင့် ဖြစ်ပေါ်လာသည်။
zy ( ဇီ) zydua ( ဇီ-ဒွာ့) nawh (‌နော်) sahlao (ဆလွှန် ) လက်သည်းကွင်း အတွင်းမှ စကားလုံးများသည် နိုင်ငံခြားသားစာရေးဆရာ အန်အီး ပယ်ရီ (NE Parry) (၁၉၃၇)က အသံကိုသူ၏နားလည်သဘောပေါက်မှုနှင့်အညီရေးသားခဲ့သည့် စကားလုံးများ ဖြစ်သည်။
ယခုမူ မရာ တွင်သူတို့၏ကိုယ်ပိုင်အက္ခရာများရှိပြီးမှန်ကန်သောအသုံးပြုမှုကိုထိုနေရာတွင်ထားရှိသည်။
မရာဘာသာဖြင့် စစ်ဆေးမေးမြန်းခြင်း စကားလုံးများ အဘယ်သို့ : Khâpa, Khâpa, Khâpa maw? ဘယ်မှာလဲ : Khataih lâ, Khataih liata ဘယ်လို : kheihta, kheihawhta, Khatluta, Kheihta maw? ဘယ်လောက်လဲ : Khazie, Khazie e? ဘယ်လောက်ကြာ : Khachâ e?, Khachâ maw? ဘယ်အချိန်မှာ : Khatita, khatita e?, Khâpa nota, nota, tita, nahta, pata, စကားဆက်။
thlaita, khati nota အဘယ်ကြောင့် : Khazia, Khazia-e, Khazia maw, Khâpa vâta အဘယ်ကြောင့် မဟုတ်တာလဲ : Khazia a châ vei chheih aw ? ဘယ်ဟာ : Kheihawhpa, Kheihawhpa he?, Kheihawhpa e?, Kheihawhpa maw, ahy he maw? ဘယ်သူ့ဟာ : Kheihawhpa, Kheihawhpa he?, Kheihawhpa e?, Kheihawhpa maw?, ahy eih maw? သူငယ်ချင်း : Viasa အမျိုးသားသူငယ်ချင်း : Viasa paw အမျိုးသမီးမိတ်ဆွေ : Viasa nô လမ်းလျှောက် / သွား : Sie (Phei ta Sie ပြေး : râ, ârâ အိပ်စက်ခြင်း: Amô, Azia, Apazawh, Amôpa, Aziapa, Apazawhpa ကြည့်ပါ : Moh, hmô ထိုင် : Â tyuh, atyuh မတ်တတ်ရပ် : Â duah, aduah ခုန် : Â pathluah, apathluah ကန် : : Âcho, acho စား : Nie သောက် : Doh နာမ်စားများ အနည်းကိန်း 1st person- keima (သို့) kei ငါ 2nd person- Nâma (သို့မဟုတ်)သင်က nâ တတိယ ပုဂ္ဂိုလ် - ano သို့ a ama 'သူ၊ သူ၊ အများကိန်း eima ကျနော်တို့ person- 1st ဒုတိယ ပုဂ္ဂိုလ်၊ nma သင် သူတို့က âmo person- 3rd Possessive နာမ်စား အနည်းကိန်း Keima, ei - ကျွန်ုပ်၊ ၏ဟာ။
keima eih kei eih - ကျွန်ုပ်၏ဟာ။
Nâma, Nâ - သင် (မင်း)။
Nâma eih, na eih - သင်၏ဟာ (မင်းရဲ့) Ama, Amâ - သူ့ကို, သူမ၏, ဒါဟာ။
Ama eih, a eih - သူ၏၊ သူမ၏၊ ၎င်း၏။
အများကိန်း Keimo - ကျွန်ုပ်တို့။
Keimo eih - ကျွန်ုပ်တို့၏ဟာ။
Nâmo - သင်တို့။
Ahyrai - မည်သူမဆို။
Ahy tlyma - တစ်စုံတစ်ယောက်။
Atlâhpi - အချို့ ... အခြားသူများ။
A hropa - အခြား၊ အခြားသူများ။
Ama zydua ta - အားလုံး။
ကိုးကား ပြင်ပလင့်များ The Mara people Marasaw.com Maraland။
လူများစကားပြောမာရာဘာသာစကား၏အိမ် Maraland.org MITCS ဝဘ်ဆိုဒ် Lakher ဘာသာစကား၏သဒ္ဒါနှင့်အဘိဓာန် (၁၉၀၈) ( အင်တာနက်မော်ကွန်းတိုက် တွင်စကင်ဖတ်စစ်ဆေးထားသောစာအုပ်) ကဏ္ဍ:ကူကီး-ချင်းနွယ် ဘာသာစကားများ ကဏ္ဍ:အိန္ဒိယနိုင်ငံ၏ ဘာသာစကားများ ကဏ္ဍ:မြန်မာနိုင်ငံ၏ ဘာသာစကားများ။
thumb|ခေတ်ပေါ်သုံး တံစဉ်တစ်ခု တံစဉ်သည် ကောက်ပဲသီးနှံများအား လှီးဖြတ်ရိတ်သိမ်းသည့် လက်တစ်ဖက်တည်းဖြင့် ကိုင်ကာ အသုံးပြုရသည့် စိုက်ပျိုးရေးလုပ်ငန်းသုံး ပစ္စည်းတစ်ခု ဖြစ်သည်။
ကွေးသည့် သဏ္ဌာန်ရှိပြီး အတွင်းပိုင်းသည် ထက်သည်။
သံခေတ်အစကတည်းက တံစဉ်ကို အသုံးပြုခဲ့ကြသည်။
အစပိုင်းတွင် တံစဉ်ကို သံဖြင့် ပြုလုပ်ခဲ့ကြပြီး နောက်ပိုင်းတွင် စတီးဖြင့်ပါ ပြုလုပ်လာကြသည်။
တံစဉ်တွင် ချောမွေ့သည့် (ဗြောင်) ပုံစံ တံစဉ်နှင့် အသွားအစိတ်ပါသည့် တံစဉ်နှစ်မျိုး ရှိသည်။
အသွားအစိတ်ပါသည့် တံစဉ်ကို သီးနှံများ ရိတ်သိမ်းရာတွင် အသုံးပြုကြသည်။
ယနေ့ခေတ်ကာလ သီးနှံရိတ်သိမ်းသည့် ယန္တရားစက်များတွင်လည်း အစိတ်အသွားပါသည့် တံစဉ်များ ပါဝင်ကြသည်။
အသုံးပြုမှု အသွား၏ အတွင်းပိုင်းသည် ရှ၏။
အသုံးပြုသူသည် တံစဉ်ကို လက်ဖြင့် ကိုင်ကာ ဆွဲပြီး သီးနှံများကို လှီးဖြတ်သည်။
လက်နက်အဖြစ် အသုံးပြုမှု အခြားသော စိုက်ပျိုးရေးသုံးပစ္စည်များကဲ့သို့ပင် တံစဉ်ကို အသွားထက်သည့် လက်နက်အဖြစ် အသုံးပြုသည်လည်း ရှိသည်။
ကိုးကား ကဏ္ဍ:လယ်ယာသုံး ကိရိယာများ။
ရွှေယင်မျှော်ဘုရားသည် မန္တလေးတိုင်းဒေသကြီး၊ မိတ္ထီလာခရိုင်၊ သာစည်မြို့နယ်၊ ရွာကြီးကျေးရွာတွင် တည်ရှိသည်။
သာစည်-သပြေပင်(မိတ္ထီလာမြို့)လမ်းအရှေ့ဘက် ၁၄၀ မီတာအကွာတွင် တည်ရှိသည်။
စေတီတော်မှ သာစည်မြို့သို့ ၅.၇၀ ကီလိုမီတာ ခန့် ၊ သပြေပင်(မိတ္ထီလာမြို့)သို့ ၉.၂၄ ကီလိုမီတာ ခန့် ကွာဝေးသည်။
စေတီတော်မှ ထီသုံးဆင့်ဘုရား(မိတ္ထီလာမြို့)သို့ အဖြောင့်တိုင်းတာလျှင် ၁၅.၃၁ ကီလိုမီတာခန့်၊ ရွှေမြင်တင်စေတီတော်(မိတ္ထီလာမြို့)သို့ ၁၄.၇၅ ကီလိုမီတာခန့်၊ ကုန်းတောင်းသိမ်(သာစည်မြို့)သို့ ၅.၅၇ ကီလိုမီတာခန့်၊ ငါးဆူကျာင်း(သာစည်မြို့)သို့ ၅.၇၀ ကီလိုမီတာခန့် အသီးသီး ကွာဝေးသည်။
မူလ ဘွဲ့တော်မှာ ရွှေမုဋ္ဌောစေတီတော် ဟူ၍ဖြစ်သည်။
ကောင်းမှုကုသိုလ်ပြုသောမင်းများ ရွှေယင်မျှော်ဘုရားကြီးအား ကောင်းမှုကုသိုလ်ပြုကြသော မင်းများမှာ သီရိဓမ္မာသောကမင်း အနော်ရထာမင်း ထီးလှိုင်ရှင်ကျန်စစ်မင်း အလောင်းစည်သူမင်း နရပတိစည်သူမင်း ငါးစီးရှင်မင်း(ပင်းယ) ပထမမင်းခေါင်မင်း သီဟသူမင်း(ဆင်ဖြူရှင်) မိုးညှင်းမင်း(အင်းဝ) သီဟပတေ့မင်း သီဟသူ(စမုံချောင်းဖျားမင်း) သိင်္ခသူ(တောင်ငူဘုရင်) ညောင်ရမ်းမင်း အနောက်ဘက်လွန်မင်း ဘိုးတော်မင်း-ပဒုံမင်းတရား သီရိဓမ္မာသောကမင်း ရွှေယင်မျှော်ဘုရားကြီးသည် သီရိဓမ္မာသောကမင်း၏ ကောင်းမှုတော် တစ်ခုဖြစ်သည်။
သီရိဓမ္မာသောကမင်းသည် သာသနာသက္ကရာဇ် ၂၃၅ ခုနှစ်တွင် အရှင်ယောနကမထေရ်နှင့် မထေရ်ကြီးများနှင့် သာသနာထွန်းကားစေရန် တိုင်းခန်းလှည့်ခဲ့သည်။
ထို့နောက် စေတီတော်ကြီးတည်ထားရမည့်နေရာသို့ ရောက်စဉ် မင်းကြီးပင့်ဆောင်လာသော ဓာတ်တော်မွေတော်များသည် မြတ်စွာဘုရားရှင်တော်မြတ် နှစ်ဆူသဏ္ဌာန် တန်းခိုးတော်ပြတော်မူ၍ ကောင်းကင်မှ သက်ဆင်းလာသည်။
အရှေ့အရပ်သို့မျက်နှာတော်မူလျှက် လူနတ်ဗြဟ္မာတို့၏ အပူဇော်ခဲ့သည်။
မင်းကြီးသည် မြတ်စွာဘုရားညွှန်သောနေရာတွင် ရွှေယင်မျှော်ဘုရားအားတည်ခဲ့သည်။
ရွှေယင်မျှော်စေတီတော် ၏ မြန်မာပြည်အတွင်း အနှံ့အပြားမှ ပျူရှေးဟောင်းအမွေအနှစ်များတွင်တွေ့ရသော လက်ချောင်းရာအရေးအစင်းပါသော အုပ်ချပ်များကဲ့သို့ အိန္ဒိယပြည်- အသောကကျောက်တိုင်-မဂဒါဝုန်၊ အဇာတသတ် ဓာတ်ပေါင်းစေတီ-ရာဇဂြိုဟ်၊ ဝေသာလီဓာတ်တော်တိုက်၊ ဇေတဝန်ကျောင်းတော်- သာဝတ္ထိ၊ ကုဿိနာရုံကျောင်းတော်၊ လုမ္ဗီနီကျောင်းတော်အနီး၊ တိလောကရုတ်_(ဂူ)နန်းတော်ရာ နှင့် ဒေသပေါင်း(၁၁)နေရာမှ အုပ်ချပ်များ ကိုလေ့လာပြီး သာစည်မြို့ ရွှေယင်မျှော်ဘုရားအနီးဝန်းကျင်မှ တွေ့ရှိရသော အုပ်ချပ်များနှင့်နှိုင်းယှဉ်ရာ ကိုက်ညီမှုများစွာ တွေ့ရှိရသောကြောင့် အသောကမင်းကြီး၏ ကောင်းမှုတော်ဖြစ်သည်ဟု ရှေးလူကြီးများအဆိုအမိန့်များနှင့် သမိုင်းဆရာများ ကောက်ချက်များကို တွေ့ရသည်။
အနော်ရထာမင်း ပုဂံခေတ် မြန်မာသက္ကရာဇ် (၄၀၁)ခုနှစ် အနော်ရထာမင်းတိုင်းခန်းလှည့်လည်လာစဉ် ရွှေယင်မျှော်ဘုရားအနီးတွင် တပ်တော်ရပ်နား၍ တစ်ညဉ့်နားစက်ခဲ့သည်။
မိုးသောက်ချိန်တွင်ဆင်ဖြူတော်သည် ချပ်ဝတ်တန်ဆာများ ဆင်ယင်ခြင်း အကမခံသည်ကို သမားညိုတို့အား ခေါ်လျက်မေးမြန်းခဲ့သည်။
သမားညိုတို့က မင်းကြီး၏ ဘိုးဘေးတို့၏ ကောင်းမှုတော်အား ဖူးမြော်စေလို၍ဟု လျောက်သော် ဆင်ဖြူတော်အားရှေ့မှ သွားစေလျက် မူးမတ်ဗိုလ်ပါများနှင့်တကွ နောက်မှ ထပ်ကြပ် လိုက်လေသော် ဆင်ဖြူသည် စေတီ၏ အရှေ့တောင်အရပ် ဝါးဆယ်တောင်ခန့်အကွာဝပ်နေသည်။
ဆင်၏ဦးကင်း ဝဲယာရှေ့ရှိ ခြုံနွယ်များကို ရှင်းလင်းနေစဉ် စေတီတော်အားတွေ့လေသည်။
စေတီတော်အထက်မှ ဥဒေါင်းငှက်အရွယ် ရွှေယင်ကောင်ကြီးသဏ္ဌာန် တန်ခိုးတော်ပြကာ တောင်အရပ်သို့ ကြွချီသွားသည်ကို ဖူးမြော်လိုက်ရသည်။
မင်းကြီးသည် ခြုံနွယ်များကို ပြောင်စင်အောင်ရှင်းလင်းစေပြီး ပတ္တမြားကြုတ်ဖြင့်ကိုးကွယ်ရန် ပင့်ဆောင်ထားသော မြတ်စွာဘုရား၏ နှလုံးတော်ဓာတ်အား စေတီတော်၌ ဌာပနာ၍ လှူဒါန်းခဲ့သည်။
မြတ်စွာဘုရား၏ နှလုံးတော်ဓာတ်သည် မြတ်စွာဘုရားသက်တော်ထင်ရှားရှိနေဟန် ကောင်းကင်သို့ ကြွချီကာ တန်ခိုးတော် ပြကာ ရောင်ခြည်တော် ခြောက်ပါးကွန့်မြူးလေသည်။
ထို့နောက်မြတ်စွာဘုရားရှင်သည် အနော်ရထာမင်းအား ဗျာဒိတ်တော်ပေးတော်မူလေသည်။
အနော်ရထာမင်းကြီးသည် ကျောက်ဖြူဆင်းတုတော်ရေ(၃၀) နှင့် ကျောက်ထီးစင်းရေ (၃၀) လှူဒါန်းခဲ့သည်။
ရွှေယင်မျှော်ဘုရားကြီးသည် ရှေးအစဉ်အဆက်မှ ယနေ့တိုင် တန်ခိုးတော်ကြီးမားခြင်းများ၊ အံ့ဖွယ်ကိုးပါး ဖြစ်ရပ်များစွာရှိခဲ့သည်။
အနော်ရထာမင်းကြီး အဓိဋ္ဌာန် အနော်ရထာမင်းကြီးသည် "ကျွန်ုပ်သည် လူတွင်ထင်ရှား ဘုရားဖြစ်လတံ့မှန်ပါလျှင် ယခု စိုက်သော နဂါးပတ်ချွန်းရိုးသည် နေ့ချင်းပင် အညွန့်ရှင်လန်း ပေါက်စေသော်" ဟု အဓိဋ္ဌာန်၍စိုက်သောအခါ နေ့ချင်းပင် အညွန့်ထွက်ရှင်လာခဲ့သည်။
ထိုအညွန့်ကို "မေတ္တာပန်" မှတ်ယူကာ ခူး၍ ဦးခေါင်း၌ ပန်ဆင်ခဲ့လေသည်။
"အရှင်ဘုရား ကျွန်ုပ်ကား ပန်ဆင်ရပါပြီ နောက်လိုက်ပေါင်းတို့ ပန်ဆင်ရအောင် အညွန့်ထွက်ပါစေသား" ဟု ဆုတောင်းပြီး နောက်နေ့ တဖန်မိုးသောက်သောအခါ ထပ်မံထွက်လာသော် မင်းကြီးလက်ဖြင့် စေ့အောင့်ကမ်း၍ နောက်လိုက်အမတ် ရှစ်သောင်းစေ့အောင်ပန်ဆင်ကြရလေသည်။
"အရှင်ဘုရား ကျွန်ုပ်ဌာပနာသော ပတ္တမြားတို့သည် နောင်လာလတ္တံ့သောသူတို့ ပူဇော်လိုသော စိတ်ရှိလျှင် ဂူတွင်းကတက်၍ မျက်မှောက်ထင်ထင် မြင်ပါစေသား၊ ဤပတ္တမြားတို့ကို လိုချင်သော ဆန္ဒနှင့် တစ်ပါးသူတို့ ထုတ်ယူဆောင်သွားခဲ့သော် တံတိုင်းအပြင်သို့ရောက်လျှင် မပါပဲ ဌာပနာတိုက်သို ပြန်၍ ဝင်ရောက်သည် ဖြစ်စေသောဝ်" ဟု အဓိဋ္ဌာန်ခဲ့လေသည်။
စေတီတော်၏ အရှေ့တောင်အရပ် ဆင်ဖြူတော်ဝပ်သောနေရာ၌ ဆင်တော် ဝပ်နေဟန် ရုပ်တုပြုလုပ်ထားပြီး "ဤဆင်ရုပ်ကို တက်၍ စီးသော်လည်းကောင်း၊ မှီ၍နေသော်လည်းကောင်း၊ အုတ်ခဲ လှံတံတို့ဖြင့် ပစ်ခတ်သော်လည်းကောင်း ပြုသော် ထိုသူတို့သည် နာဖျား ယားယံလေအံ့သတည်း၊ မိမိပြုသော အပြစ်ကို ပူဇော်ကန်တော့ပြန်လျှင် ပြေပျောက်စေသတည်း" ဟု အဓိဋ္ဌာန်ခဲ့လေသည်။
ရွှေယင်မျှော်စေတီတော်ကြီး၏ အံ့ဖွယ်ကိုးပါးမှာ- အဓိဋ္ဌာန်သောကြောင့် နဂါးပတ်ချွန်းရိုး မှ တညဉ့်တည်းအညွန့်ထွက်ခြင်း၊ ထပ်မံအဓိဋ္ဌာန်သောကြောင့် အညွန့်ပြန်ထွက်လာ၍ အမတ်များကို ဝေငှနိုင်ခြင်း၊ ဌာပနာသော ပတ္တမြားများသည် ပူဇော်လိုသူများ အဓိဋ္ဌာန်သော် ပေါ်ထွက်လာခြင်း၊ လောဘသားများ ခိုးဝှက်ယူဆောင်သော် တံတိုင်းအပြင်ရောက်သော် မူလအတိုင်းပြန်လည်တည်ရှိခြင်း၊ ဆင်တော်အကပ်မခံခြင်း၊ ဆင်တော်ကိုလွှတ်လျှင် စေတီတော်၏ အရှေ့တောင်အရပ်၌ ဝပ်နေခြင်း၊ ခြုံနွယ်များကိုရှင်းလင်းစဉ် ဥဒေါင်းခန့် ယင်ကောင်ကြီးအား မြင်တွေ့ရခြင်း၊ မြတ်စွာဘုရား၏ နှလုံးတော် ဓာတ်တော်ကို ဌာပနာလှူဒါန်းထားရှိခြင်း၊ မွေတော်ဓာတ်တော်တို့သည် မြတ်စွာဘုရားရှင် သက်တော်ထင်ရှားသဏ္ဌာန် တန်းခိုးတော်ပြလျက် ဗျာဒိတ်တော်ပေးခြင်းတို့ဖြစ်သည်။
ကျန်စစ်မင်း(ထီးလှိုင်ရှင်မင်း) သက္ကရာဇ် ၄၂၆ ခုနှစ်တွင် ထီးနန်းတက်ခဲ့လေသော ကျန်စစ်မင်းသည် တိုင်းခန်းလှည့်လည်လာစဉ် ရွှေယင်မျှော်ဘုရားကြီးတောင်ဘက် ၁၆ ကီလိုမီတာခန့် အကွာ ၌ ယာယီစံမြန်းနေတော်မူသည်။
ညအခါ မင်းဦးကိုးကွယ်လျက်ဆောင်ယူလာသော ဓာတ်တော်(၃)ဆူ (ဦးခွံတော်ဓာတ်၊ လကျ်ာနားသွေးဓာတ်၊ မွေရှင်တော်ဓာတ်) တို့သည် ဖျာကြီးအရွယ်မျှ တန်ခိုးရောင်ခြည်တို့သည် တဲနန်းအထက် တက်ကာ မြောက်အရပ်သို့ ပြန်တက်သွားသည်ကို မြင်တော်မူသည်။
ထိုစဉ်မင်းကြီးသည် "မီး မီး" ဟု ရောင်ရမ်းတော်မူသည်ကို အစွဲပြု၍ ထိုအရပ်ကို ရောင်ရမ်း ဟုခေါ်ဆိုခဲ့လေသည်။
ခေတ်ကာလ ကြာမြင့်လာသော် ယခု အခါ ညောင်ရမ်းဟု ခေါ်တွင်လာခဲ့သည်။
ကျန်စစ်မင်းသည် မိမိကိုးကွယ်လျက်ရှိသော ဓာတ်တော်တို့သည် ရွှေယင်မျှော်ဘုရားတွင် အနော်ရထာမင်းကြီး၏ ကောင်းမှုတော်တို့နှင့် အတူ ကိန်းဝပ်လိုသည်ဟု ယူဆကာ စေတီတော်သို့သွားရောက်ပြီး ဌာပနာတိုက်အား တူးဖောက်ကာ ဓာတ်တော်များကို ဌာပနာ၍ လှူဒါန်းခဲ့လေသည်။
ထို့အပြင် သံတိုင်ကြီးတစ်တိုင် ထောက်ကာ ရွှေစင်အတိပြီးသော ဇေတဝန်ကျောင်းတော် ပုံ ကျောင်းတော်၊ မြတ်စွာဘုရား အား မြ၊ သန္တာတို့ဖြင့် အရှေ့အရပ်သို့ မျက်နှာမူလျှက် အဘိဓမ္မာတရား ဟောလေဟန် ပူဇော်ပြီး၊ မင်းကြီးနှင့် မိဖုရား ၄ ပါး တရားနာဟန်အရုပ်တို့ကို ရွှေစင်တစ်သိန်း စီဖြင့် ပြုလုပ် ဌာပနာခဲ့လေသည်။
အလောင်းစည်သူမင်း အလောင်းစည်သူမင်းသည် အင်းတိန်အရပ်တွင် (၄)နှစ်မှစံတော်မူပြီး အောက်ပိုင်းသို့ ဆင်းလာရာ ရွှေယင်မျှော်ဘုရားအနီးသို့ရောက်လေသော် မျက်ကွင်းတော်ဓာတ်တော်နှင့်မွေတော်ဓာတ် ၆ဆူတို့သည် ပရိက္ခရာရှစ်ပါးနှင့် ကောင်းကင်သို့ကြွမြန်း ၍ တန်ခိုးပြတော်မူလေသည်။
မင်းကြီးနှင့်နောက်လိုက်ဗိုပါ ရှစ်သောင်းတို့သည်လည် မြေ၌ ဝပ်၍ ပူဇော်ကြလေသည်။
မွန်းတဲ့ချိန်ထိ အရပ်လေးမျက်နှာရှိသူတို့သည် ဓာတ်တော် ၆ဆူမှ မိမိတို့ထံလှည့်လျက် အပူဇော်ခံသည်ဟု ထင်မှတ်ကြလေသည်။
မင်းကြီးသည် စေတီတော်၏ အရှေ့အရပ်မှ ဥမင်ကဲ့သို့ဖောက်စေကာ အလျား ၁၀ တောင် အနံ ၅ တောင် ရှိကျောက်ဖျာ ၆ချပ်ခင်းစေပြီး ကြေးပြား ၊ ရွှေပြားတို့ဖြင့်တစ်တိုင်စီ သေချာစွာ ပြုလုပ်စေသည်။
မြကျောက်ဖျာထက်တွင် မြတ်စွာဘုရားမှ ဖခမည်းတော်၊ မယ်တော်တို့ကို တရားဟောနေလေသော ရုပ်တုများ၊ မင်းကြီးနှင့် မိဖုရား၄ ဦး ပုံ နှင့် သားတော် ၄ ဦးတို့ကို ရွှေသား တစ်သိန်းစီဖြင့် ပြုလုပ်ဌာပနာပြီး ဆင်တော် ၂ စီးပုံ ကို ငွေစင် တစ်ပိဿာ ငါးဆယ်စီ ပြုလုပ်လှူဒါန်းခဲ့သည်။
လကျ်ာနားတော်ဓာတ်ကို ပတ္တမြားကြုတ်၊ လက်ဝဲနားတော်ဓာတ်ကို မြကြုတ် တို့ဖြင့် ဌာပနာပူဇော်ခဲ့လေသည်။
ဌာပနာတိုက်အတွင်း မျက်နှာကျက်တွင် ပတ္တမြားရှင်ကို တပ်၍ လည်း လှူဒါန်းခဲ့သည်။
ထို့နောက် စေတီတော်တောင်ဘက် တံတိုင်းအတွင်း အရှင်အရဟံ၊ အရှင်ဉာဏ၊ အရှင်အာနန္ဒာ၊ အရှင်သီလဗုဒ္ဓိ၊ အရှင်တပိဋကနာထ၊ အရှင်ဝိနယဓရတိဿ စသော ရဟန္တာ သံဃာတော်မြတ်များအား သိမ်တော်ကြီးကို သမုတ်စေပြီး ကောင်းမှုပြုခဲ့လေသည်။
နရပတိစည်သူမင်း အလောင်းစည်သူမင်းကြီး၏ မြေးတော် နရပတိစည်သူမင်းကြီးသည် သက္ကရာဇ် ၅၃၆ ခုနှစ်တွင် အရိမဒ္ဒနာပေါက္ကံပြည်ကြီးတွင် နန်တက်တော်မူသည်။
သက္ကရာဇ ၅၆၈ တွင် ကုန်းရေနှစ်တန် ဗိုလ်ပါများခြံရံကာ အရပ်ရှစ်မျက်နှာသို့ တိုင်းခန်းလှည့်လည်တော်မူစဉ် ဗလဝါမုခ သို့ရောက်ပြီး နောက်ပြန်လာခဲ့သည်။
လမ်းတွင် မလ္လာယုကျွန်းသို့ တစ်ထောက်ဝင်သောအခါ မြတ်စွာဘုရား၏ လက်ျာမျက်လုံးသူလာဓာတ်တော်ကို ရလာခဲ့သည်။
ရလာသော လက်ျာမျက်လုံးသူလာဓာတ်တော်ကို ပတ္တမြားကြုတ်နှင့်ထည့်ကာ ဦးခေါင်းတော်ထက် ရွက်တော်မူ၍ ပူဇော်လျက် ကြွမြန်းလာသည်။
ရွှေယင်မျှော်စေတီတော၏ အရှေ့အရပ် တာ ၅၀၀ ခန့်တွင် လှေစကြာ မရွေ့ဘဲရှိသော သမားဖြူသမားညိုတို့အား မေးတော်မူလေသည်။
သမားဖြူ သမားညိုတို့မှ "အရှင်မင်းကြီး ဘိုးဘေးတို့၏ ကောင်းမှုတော် ဖြစ်သော ဓာတ်တော်မွေတောတို့အား နတ်ကောင်းနတ်မြတ်တို့မှ ဖူးမြင်စေလို၍ တားမြတ်တော်မူဟန် အမှန်ဖြစ်သည်ဟု" လျောက်တော်မူလေသည်။
မြတ်စွာဘုရား၏ ဓာတ်တော်မွေတော်များ ကိန်းအောင်းလျက်ရှိသေ ရွှေယင်မျှော် စေတီတော်အား ရှာဖွေရန် တပ်တော်ကိုပစ်၍ ရှာဖွေစေလေသည်။
ထိုအရပ်သည် တပ်ကိုပစ်၍ ရှာတော်မူလေသောကြောင့် တက်ပစ်တောင်ဟု ယနေ့တိုင် အမည်တွင်နလေသည်။
နရပတိစည်သူမင်း၏ ကောင်းမှုတော် လှေစကြာသည်စေတီတော်၏ အရှေ့အရပ်၌ ဆိုက်သော ပထဝီမြေကြီးသည် သည်းထန်စွာလှုပ်လေသည် တဖန်သမားဖြူသမားညိုတို့မှ "အရှင်မင်းကြီး၏ ဘုန်းပါရမီကြောင့် အရောင်သေး အရောင်ငယ် ရောင်တော်ခြောက်သွယ်ပြတောမူမည်ဟု" လျောက်တော်မူလေသည်။
လျောက်ထားသည့်အတိုင်း ရောင်တော်ခြောက်သွယ်ကို ဖူးမြင်ရ၍ ဝမ်းမြောက်ဝမ်းသာ ဖြစ်တော်မူကာ စေတီတော်၏ အရှေ့မျက်နှာမှ ဌာပနာတိုက်ကိုဖောက်စေကာ ကျောက်ဖျာလေးချပ်ကာ၍ ကျောက်ဖျာတစ်ချပ်ကိုခင်းစေသည်။
ခင်းထားသောကျောက်ဖျာထက်၌ ငွေပြားအထုတစ်တိုင်၊ ရွှေပြားအထုတစ်တိုင် မိုးရေမဝင်အောင်စီမံစေပြီး တိုင်လေးတိုင်ထက်၌ ကြာပုံကြီး စီမံစေလေသည်။
လက်ျာမျက်လုံးတော်သူလာဓာတ်တော်ကို ပတ္တမြားကြုတ်၌ထည့်ပြီးတဖန် သင်္ဂနိတ်ရွှေစင်စေတီတော်သို့ထည့်ပြန်လေသည်။
သင်္ဂနတ်ရွှေစင်စေတီတော်ကို တဖန် ဇမ္ဗူရစ်စေတီတော်၌ ထည့်ပြီး စေတီတော၏ အထွဋ်၌ ဥဒေါင်းဥခန့်ရှိသော ပတ္တမြားကိုတပ်၍ လင်းစေပြီး ဌာပနာတော်မူလေသည်။
မြတ်စွာဘုရားသည် သုဇာတာလှုသော ဃနာနို့ဆွမ်းကို ဘုန်းပေးတော်မူပြီး နေရဉ္စရာမြစ်၌ ရွှေခွက်မျှောရာ ရပ်တော်မူသောဟန်ကို ရွှေစင်မူးချိန် ၁ သိန်း၊ နရပတိစည်သူမင်းကြီး ရုပ်တု၊ မိဖုရား ဝေဠုဝတီရုပ်တု၊ မရီးတော် ၄ ဦး ရုပ်တုတို့ကို ရွှေစင်ချည်းတစ်သိန်းဖြင့် ပြုလုပ်စေပြီး ဌာပနာတိုက်ကိုပိတ်စေလေသည်။
နရပတိစည်သူမင်း၏ အဓိဋ္ဌာန် ဌာပနာတိုက်၏ အပြင်တွင် အရှေ့ဘက်၌ ကျားစက်နှစ်ခု၊ မြောက်ဘက်၌ ယက္ခိုက်ဘီလူးစက်နှစ်ခု၊ တောင်ဘက်၌ ဂမ္ဘာန်ဘီလူစက် နှစ်ခုစီ ထားရှိလေသည်။
ထိုသို့ပြုလုပ်ပြီးလျှင် "အာစိန္တေယျအတိုင်းမသိသော ဘုရားရှင်တို့အားဖြင့် စေတီတောအား အန္တရာပြုအံ့လျှင် လူမိစ္ဆာတို့ မတတ်အံ့တည်း"ဟု ဓိဋ္ဌာန်တော်မူခဲ့လေသည်။
ငါးစီးရှင်မင်း(ပင်းယ) ပင်းယခေတ် သက္ကရာဇ် ၇၀၄ ခုနှစ်တွင်ထီးနန်းတက်သော ငါးစီးရှင်ကျော်စွာမင်းလက်ထက်တွင် မြတ်စွာဘုရားကိုယ်တော်ကဲ့သို့သော ကိုယ်တော် ၉ ပါး၊ သံဃာတော် ၉ သိန်း နှင့်တကွ ရွှေယင်မျှော်စေတီတော်၏ တောင်အရပ်မှ ကြွလာပြီး "ငါးစီးရှင်မင်းတရားသည် ငါ့အားမဖူးပဲ အဘယ့်ကြောင့် ကြာလေသနည်း"ဟု မိန့်တော်မူသည်ကို အိပ်မက်မြင်မက်လေသည်။
ထို့ကဲ့သို့သော အိပ်မက်မက်တော်မူ၍ ၇ ရက်အတွင်း မူးမက်တို့နှင့်တိုင်ပင်တော်မူပြီးလျှင် စစ်အင်္ဂါ ၄ပါးနှင့် ရွှေယင်မျှော်စေတီတော်အား ဖူးမြော်မည်ဟု ချီတက်တော်မူလေသည်။
ငါးစီးရှင်မင်းတရားသည် စေတီတော်သို့ဆိုက်ရောက်သော် စေတီတော်၏ မြောက်အရပ်မှ သံတောင်အလျား ၁၀ တောင်၊ အနံ ၅ တောင် တူးစေပြီး ဖန်အရောင်အဆင်းရှိသော ကျောက်ဖျာ ၁ ချပ်ကိုခင်း၍ ၄ ချပ်ကို ကာလျှက် ဌာပနာတိုက်ကို စေ့စပ်သေချာစွာ ပြုလုပ်လေသည်။
ငွေသားထုလက်လေးသစ်၊ ရွှေသားထု လက်လေးသစ် ပတ်လည်ကာလေသည်။
ဆင်ဖြူငါးစီးရုပ်ကို ငွေသား ၁၅၀ ကျပ်စီဖြင့်သွန်းလုပ်ပြီး ဆင်ဖြူအထက်၌ ဂေါတမမြတ်စွာဘုရားရှင်၏ လက်မတော်နှစ်ဆူ ကို ပတ္တမြားကြုတ်၌ထည့်လျက် မြစေတီသံတောင်နှစ်ဆူတွင်ထည့်ကာ ပူဇော်လေသည်။